Eiropas Sociālā fonda projekta Nr. 9.1.3.0/16/I/001

"Resocializācijas sistēmas efektivitātes paaugstināšana"

ietvaros

Ieslodzījuma vietu pārvaldes

iepirkuma (atklāta procedūra)

(saskaņā ar Publisko iepirkumu likuma 10.panta pirmo daļu)

"Konsultācijas profesionālajā pilnveidē (supervīzijas)"

(iepirkuma identifikācijas numurs IeVP 2018/1/ESF)

Atbildes uz jautājumiem.

Jautājumi:

1. Vai es pareizi saprotu, ka man jānodod divi dokumentu kopumi - viens oriģināls un pilna tā kopija papīra formātā, kā arī tā elektroniskā versija?
2. Vai man ir nepieciešams aizpildīt dokumentu “Standarta veidlapa Eiropas vienotajam iepirkuma procedūras dokumentam (ESPD)” arī šajā iepirkumā?
3. Vai es pareizi saprotu, ka punkts 2.1.5. nav attiecināms uz fiziskām (pašnodarbinātām) personām, kuras  piedalās šajā Ieslodzījuma vietu pārvaldes iepirkumā? Ja ir attiecināms, lūdzu izskaidrot punkta 2.1.5. būtību.

Atbildes:

1. Jā, Jūs pareizi saprotat, piedāvājums ir jāiesniedz kā divi dokumentu kopumi - viens oriģināls un pilna tā kopija papīra formātā, kā arī tā elektroniskā versija;
2. Nē, Jums šajā iepirkumā nav nepieciešams aizpildīt dokumentu “Standarta veidlapa Eiropas vienotajam iepirkuma procedūras dokumentam (ESPD)”;
3. Nolikuma 2.1.5.punkts ir attiecināms arī uz fiziskām (pašnodarbinātām) personām, kuras  piedalās šajā Ieslodzījuma vietu pārvaldes iepirkumā. Saskaņā ar Nolikuma 2.1.5.punktu:

"2.1.5. Ja Pretendents savas kvalifikācijas apliecināšanai balstās uz citas personas iespējām, Pretendents Pieteikumā (3.pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo personu un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei.”

Tas nozīmē, ja pretendentam, kurš vēlās iesniegt piedāvājumu attiecīgajā iepirkuma daļā, nav speciālista, kurš atbilst Nolikuma Kvalifikācijas prasībām (Nolikuma 2.1.2.punkts), tas šīs kvalifikācijas pierādīšanai var balstīties uz citu personu iespējām, iesniedzot, piemēram, ar šo personu noslēgtu līgumu vai vienošanās vai/un šās personas apliecinājumu atbilstoši Nolikuma 3.pielikumā norādītajam:

"Pretendents savas kvalifikācijas apliecināšanai balstās uz citas personas iespējām: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jānorāda šo personu nosaukums vai vārds uzvārds un reģistrācijas numurs vai personas kods), kas nodod pretendenta rīcībā šādus resursus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. Šo apliecina ar savu parakstu arī personas, uz kuru iespējām Pretendents balstās. "

Saskaņā ar Publisko iepirkumu likuma 46.panta 4.daļu:

" (4) Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. "